Paterna invertirà 22.609,04 euros en la Xarxa de sanejament del col•legi Villar Palasí
07/09/2015

# Paterna invertirà 22.609,04 euros en la Xarxa de sanejament del col•legi Villar Palasí

[![I matge de la Junta de Govern Local celebrada hui en l'Ajuntament de Paterna](/images/noticias/2015/09/junta-gobierno-saneamientos.jpg)](/images/noticias/2015/09/junta-gobierno-saneamientos.jpg)

07.09.2015

L’Ajuntament de Paterna invertirà 22.609,04 euros en la xarxa de sanejament del col•legi públic Villar Palasí per a millorar esta infraestructura, que s’havia deteriorat amb el temps. Així ho ha aprovat per unanimitat la Junta de Govern Local presidida per l’alcalde, Juan Antonio Sagredo, de la que hui ha participat també per primera vegada la representant del Partit Popular, Elena Martínez.

La Junta de Govern Local també ha aprovat ampliar el crèdit a 67.168,01 euros per a dur a terme una millora dels espais forestals en la zona boscosa de la Vallesa que es va cremar fa vint anys. En concret, s’ha aprovat la retirada de dos cartells informatius i una millora dels espais forestals realitzada després de l’incendi d’agost de 1994, en una zona en què va ser necessari el desbrossament de matoll, així com millorar la massa arbòria forestal.